CELEX: 
Language: bg
Date: 2009-09-26 00:00:00
Title: 2009/665/ЕО: Решение на Европейския парламент от 23 април 2009 година относно освобождаването от отговорност във връзка с изпълнението на бюджета на Европейския надзорен орган на глобалната навигационна спътникова система за финансовата 2007 година#Резолюция на Европейския парламент от 23 април 2009 година съдържаща забележките, които са неразделна част от решението относно освобождаването от отговорност във връзка с изпълнението на бюджета на Европейския надзорен орган на глобалната навигационна спътникова система за финансовата 2007 година

26.9.2009   
            
            
               BG
            
            
               Официален вестник на Европейския съюз
            
            
               L 255/162
            
         
      РЕШЕНИЕ НА ЕВРОПЕЙСКИЯ ПАРЛАМЕНТ
   
   от 23 април 2009 година
   относно освобождаването от отговорност във връзка с изпълнението на бюджета на Европейския надзорен орган на глобалната навигационна спътникова система за финансовата 2007 година
   (2009/665/ЕО)
   ЕВРОПЕЙСКИЯТ ПАРЛАМЕНТ,
   
               —
            
            
               като взе предвид окончателните годишни отчети на Европейския надзорен орган на ГНСС (1) за финансовата 2007 година (2),
            
         
               —
            
            
               като взе предвид доклада на Сметната палата относно окончателните годишни отчети на Европейския надзорен орган на ГНСС за финансовата 2007 година, придружен от отговорите на Органа (3),
            
         
               —
            
            
               като взе предвид препоръката на Съвета от 10 февруари 2009 г. (5588/2009 — C6-0060/2009),
            
         
               —
            
            
               като взе предвид Договора за ЕО, и по-специално член 276 от него,
            
         
               —
            
            
               като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (4), и по-специално член 185 от него,
            
         
               —
            
            
               като взе предвид Регламент (ЕО) № 1321/2004 на Съвета от 12 юли 2004 г. за създаване на структури за управление на европейските сателитни радионавигационни програми (5), и по-специално член 12 от него,
            
         
               —
            
            
               като взе предвид Регламент (ЕО, Евратом) № 2343/2002 на Комисията от 23 декември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 (6), и по-специално член 94 от него,
            
         
               —
            
            
               като взе предвид член 71 и приложение V към своя правилник,
            
         
               —
            
            
               като взе предвид доклада на Комисията по бюджетен контрол (A6-0164/2009),
            
         
               1.
            
            
               Освобождава от отговорност изпълнителния директор на Европейския надзорен орган на ГНСС във връзка с изпълнението на бюджета на Органа за финансовата 2007 година.
            
         
               2.
            
            
               Представя своите забележки в резолюцията по-долу.
            
         
               3.
            
            
               Възлага на своя председател да предаде настоящото решение, както и резолюцията, която е неразделна част от него, на изпълнителния директор на Европейския надзорен орган на ГНСС, на Съвета, Комисията и Сметната палата и да осигури публикуването им в Официален вестник на Европейския съюз (серия L).
            
         
      
         
            Председател
         
         Hans-Gert PÖTTERING
         
      
      
         
            Генерален секретар
         
         Klaus WELLE
         
      
   
   
      (1)  ГНСС: Глобална навигационна спътникова система.
   
      (2)  ОВ C 278, 31.10.2008 г., стр. 38.
   
      (3)  ОВ C 311, 5.12.2008 г., стр. 107.
   
      (4)  ОВ L 248, 16.9.2002 г., стр. 1.
   
      (5)  ОВ L 246, 20.7.2004 г., стр. 1.
   
      (6)  ОВ L 357, 31.12.2002 г., стр. 72.
   
      
         РЕЗОЛЮЦИЯ НА ЕВРОПЕЙСКИЯ ПАРЛАМЕНТ
      
      от 23 април 2009 година
      съдържаща забележките, които са неразделна част от решението относно освобождаването от отговорност във връзка с изпълнението на бюджета на Европейския надзорен орган на глобалната навигационна спътникова система за финансовата 2007 година
      ЕВРОПЕЙСКИЯТ ПАРЛАМЕНТ,
      
                  —
               
               
                  като взе предвид окончателните годишни отчети на Европейския надзорен орган на ГНСС (1) за финансовата 2007 година (2),
               
            
                  —
               
               
                  като взе предвид доклада на Сметната палата относно окончателните годишни отчети на Европейския надзорен орган на ГНСС за финансовата 2007 година, придружен от отговорите на Органа (3),
               
            
                  —
               
               
                  като взе предвид препоръката на Съвета от 10 февруари 2009 г. (5588/2009 — C6-0060/2009),
               
            
                  —
               
               
                  като взе предвид Договора за ЕО, и по-специално член 276 от него,
               
            
                  —
               
               
                  като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (4), и по-специално член 185 от него,
               
            
                  —
               
               
                  като взе предвид Регламент (ЕО) № 1321/2004 на Съвета от 12 юли 2004 г. за създаване на структури за управление на европейските сателитни радионавигационни програми (5), и по-специално член 12 от него,
               
            
                  —
               
               
                  като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 (6), и по-специално член 94 от него,
               
            
                  —
               
               
                  като взе предвид член 71 и приложение V към своя правилник,
               
            
                  —
               
               
                  като взе предвид доклада на Комисията по бюджетен контрол (A6-0164/2009),
               
            
                  A.
               
               
                  като има предвид, че Сметната палата заяви, че не е могла да изрази становище по отношение на надеждността и точността на отчетите на Европейския надзорен орган на ГНСС за финансовата 2007 година и посочи, че цялата структура на проекта „Галилео“ е трябвало да бъде преработена през 2007 г. и че отчетите на Надзорния орган са изготвени в несигурна правна среда;
               
            
                  Б.
               
               
                  като има предвид, че същевременно Сметната палата заяви, че операциите, свързани с годишните отчети на Органа, са законосъобразни и редовни;
               
            
                  В.
               
               
                  като има предвид, че Надзорният орган получи финансова автономност през 2006 г.;
               
            
                  Г.
               
               
                  като има предвид положителната декларация за достоверност на Сметната палата, включена в доклада на Сметната палата относно годишните отчети на Надзорния орган за финансовата 2006 година;
               
            
                  Д.
               
               
                  като има предвид, че на 22 април 2008 г. Парламентът освободи от отговорност изпълнителния директор на Европейския надзорен орган на ГНСС във връзка с изпълнението на бюджета на Надзорния орган за финансовата 2006 година (7),
               
            
                  1.
               
               
                  Отбелязва, че в годишния доклад на Сметната палата е записано, че окончателният бюджет на Надзорния орган за финансовата 2007 година е бил 436 500 000 EUR в сравнение с бюджет от 7 000 000 EUR за 2006 г.; отбелязва, че бюджетът за 2007 г. е бил финансиран главно чрез субсидии от Комисията (оперативна субсидия от 7 600 000 EUR и оперативни средства в размер на 194 500 000 EUR), трансфери от съвместното предприятие „Галилео“ и вноски от трети страни.
               
            
                  2.
               
               
                  Отбелязва забележката на Сметната палата, че бюджетните кредити, които на практика са предоставени на Надзорния орган (210 000 000 EUR), са значително по-малко от предвиденото поради забавяния в програмата „Галилео“.
               
            Непълна декларация за достоверност по отношение на отчетите
      
                  3.
               
               
                  Изразява съжаление за това, че Сметната палата не е изразила становище по отношение на надеждността на годишните отчети на Надзорния орган за 2007 г.; отбелязва обяснението на Сметната палата, че годишните отчети за 2007 г. са били изготвени и Сметната палата е извършила одита си в момент, когато проектът „Галилео“ и ролята на Надзорния орган са били в процес на преразглеждане, а новата правна рамка все още не е била завършена, и по-специално правната рамка за управление на средствата по проекта и собствеността на активите на Надзорния орган.
               
            
                  4.
               
               
                  Отбелязва, че междувременно е влязъл в сила Регламент (ЕО) № 683/2008 (8); отбелязва, че съгласно този регламент Комисията управлява програмите „Галилео“ и EGNOS (9) и Общността е собственик на всички материални и нематериални активи, създадени или разработени по линия на програмите.
               
            
                  5.
               
               
                  Отбелязва, че Надзорният орган ще изготви своите годишни отчети за 2008 г. съгласно новата правна рамка.
               
            
                  6.
               
               
                  Приканва Сметната палата в своя доклад относно годишните отчети на Надзорния орган за 2008 г. да направи оценка на степента на отстраняване на неяснотите по отношение на отчетите.
               
            Изпълнение на бюджета
      
                  7.
               
               
                  Изразява загриженост за това, че Сметната палата е констатирала слабости по отношение изпълнението на бюджета: нисък процент на изразходване на бюджетните кредити за поети задължения и за плащания за оперативни дейности (63 % за поетите задължения и 51 % за плащанията); липса на ясна връзка между работната програма на Надзорния орган и неговия бюджет; неправилно обосноваване или документиране на трансфери; систематично късно осчетоводяване на нареждания за събиране на вземания; непоследователно представяне на изпълнението на бюджета.
               
            
                  8.
               
               
                  Признава, че Надзорният орган е извършил голям брой трансфери, дължащи се на необичайната бюджетна ситуация (50 % резерв в оперативния бюджет).
               
            
                  9.
               
               
                  Призовава Надзорния орган в своя доклад за бюджетното и финансовото управление за 2008 г. да докладва за предприетите мерки вследствие на забележките на Сметната палата по отношение на изпълнението на бюджета, както и за получените резултати.
               
            Неясноти по отношение на активите на програмите „Галилео“ и EGNOS
      
                  10.
               
               
                  Отбелязва критиката на Сметната палата във връзка с това, че Надзорният орган не е предоставил в своите отчети достатъчно информация за активите по проекта „Галилео“, тъй като до края на 2007 г. не е бил изготвен списък на активите на Европейската космическа агенция.
               
            
                  11.
               
               
                  Отбелязва отговора на Надзорния орган до Сметната палата, че към 31 декември 2007 г. тези активи са били под контрола на Европейската космическа агенция, а не на Надзорния орган.
               
            
                  12.
               
               
                  Отбелязва критиката на Сметната палата, че липсва точен инвентарен опис на активите по проекта EGNOS, както и индикация на тяхната стойност в отчетите на Надзорния орган.
               
            
                  13.
               
               
                  Отбелязва отговора на Надзорния орган, че към 31 декември 2007 г. активите по проекта EGNOS все още са били под контрола на Европейската космическа агенция; също така отбелязва отговорите на изпълнителния директор на Надзорния орган до Парламента за това, че през 2008 г. е постигнат значителен напредък, тъй като инвеститорите на проекта EGNOS са се договорили за условията на прехвърляне на активите.
               
            
                  14.
               
               
                  Отбелязва, че съгласно Регламент (ЕО) № 683/2008 Общността е собственик на активите по проектите „Галилео“ и EGNOS; отбелязва, че процесът на прехвърляне на тези активи от Надзорния орган на Комисията, която се явява собственик на тези активи от името на Общността, е започнал през декември 2008 г.
               
            
                  15.
               
               
                  Призовава Надзорния орган да положи всички усилия, за да изясни в своя годишен отчет за 2008 г. положението с активите по проектите „Галилео“ и EGNOS.
               
            
                  16.
               
               
                  Призовава Комисията, на която понастоящем са прехвърлени активите по проектите „Галилео“ и EGNOS, да вземе под внимание забележките на Сметната палата и да осигури правилното осчетоводяване на тези активи.
               
            
                  17.
               
               
                  Отбелязва забележката на Сметната палата, че разходите във фазата на валидиране в орбита на проекта „Галилео“ следва да се поделят поравно между Европейската космическа агенция и Европейския съюз и че въпреки това вноската на ЕС надвишава тази на Европейската космическа агенция с около 114 000 000 EUR; отбелязва, че според Сметната палата това предварително финансиране е следвало да бъде отбелязано в отчетите на Надзорния орган.
               
            
                  18.
               
               
                  Отбелязва, че Надзорният орган не е съгласен с Сметната палата и е отчел само предварителни плащания в размер на 53 200 000 EUR.
               
            Роля на Надзорния орган при прекратяването на дейността на съвместното предприятие „Галилео“
      
                  19.
               
               
                  Припомня, че Надзорният орган пое всички дейности и активи на съвместното предприятие „Галилео“, считано от 1 януари 2007 г.
               
            
                  20.
               
               
                  Изразява загриженост относно критиките на Сметната палата по отношение на начина на прехвърляне на собствеността на някои активи от съвместното предприятие „Галилео“ към Надзорния орган и осчетоводяването на тези активи от Надзорния орган.
               
            
                  21.
               
               
                  Отбелязва, че Надзорният орган е отговорил много подробно на Сметната палата и не е съгласен с голяма част от нейните забележки.
               
            
                  22.
               
               
                  Счита, че прекратяването на дейността на съвместното предприятие „Галилео“, включително и ролята на Надзорния орган, трябва да бъдат внимателно разгледани от органа, който отговаря за освобождаването от отговорност във връзка с изпълнението на бюджета, въз основа на резултатите от одита на Сметната палата.
               
            
                  23.
               
               
                  Отбелязва, че понастоящем Сметната палата извършва одит на управлението на фазата на развитие и валидиране в орбита на проекта „Галилео“; приканва Сметната палата да обърне специално внимание на поемането на дейностите и активите на съвместното предприятие „Галилео“ от Надзорния орган и приветства намерението на Сметната палата да публикува резултатите от своя одит в специален доклад преди лятната ваканция на 2009 г.
               
            
                  24.
               
               
                  По отношение на други забележки, придружаващи решението за освобождаване от отговорност, които имат хоризонтален характер, се позовава на своята резолюция от 23 април 2009 г. относно финансовото управление и контрол на агенциите на ЕС (10).
               
            
         (1)  ГНСС: Глобална навигационна спътникова система.
      
         (2)  ОВ C 278, 31.10.2008 г., стр. 38.
      
         (3)  ОВ C 311, 5.12.2008 г., стр. 107.
      
         (4)  ОВ L 248, 16.9.2002 г., стр. 1.
      
         (5)  ОВ L 246, 20.7.2004 г., стр. 1.
      
         (6)  ОВ L 357, 31.12.2002 г., стр. 72.
      
         (7)  ОВ L 88, 31.3.2009 г., стр. 262.
      
         (8)  Регламент (ЕО) № 683/2008 на Европейския парламент и на Съвета от 9 юли 2008 г. за продължаване на изпълнението на европейските програми за спътникова навигация (EGNOS и „Галилео“) (ОВ L 196, 24.7.2008 г., стр. 1).
      
         (9)  Европейска геостационарна служба за навигационно покритие.
      
         (10)  Вж. страница 206 от настоящия брой на Официален вестник.